Terapie pe ritmuri de vals în spitalele din Bucureşti: "Merg să le vindec sufletele".
O vioristă dăruiește ritmuri de vals medicilor din linia întâi. Raluca Răducanu este cunoscută ca “fata cu vioara de cristal". Raluca s-a înscris în asociaţia "Taxiul cu Bomboane", alături de care duce personalului medical dulciuri, cafea, flori, dar și muzică.
Merg să le vindec sufletele, asta spune Raluca Răducanu, cunoscută ca "Fata cu vioara de cristal", care de curând s-a înscris voluntară în asociaţia "Taxiul cu Bomboane". Tânăra spune că acum lumea are nevoie de sprijin emoțional."Pentru personalul medical, atât de încercat în această perioadă, un recital emoţionant la vioară este o adevărată terapie pentru suflet", spune ea. Fata cu vioara a ajuns la Spitalul Clinic de Urgenţă pentru Copii "Grigore Alexandrescu" şi la Spitalul Clinic de Urgenţă de Chirurgie Plastică. Turneul muzical al Ralucăi va continua săptămâna aceasta şi în alte spitale din Bucureşti.